Made for Huawei - nyt accessory-stempel på vej - Mobil.nu
Made for Huawei – nyt accessory-stempel på vej
Made for Huawei skulle være nyt kvalitetsstempel på tilbehør særligt udviklet til Huawei og kan være hjælpende hånd til køberne.
Flere og flere mobilproducenter kommer med certificerede accessories til telefonerne, de såkaldte “Made For…” – det gør de selvfølgelig for at sælge mere tilbehør. Den næste i rækken lader til at blive Huawei, og deres serie skulle i så fald gå under navnet Made for Huawei.
Made for Huawei – tilbehør af høj kvalitet
Navnet afslører pointen, nemlig at lave accessories eller tilbehør som det hedder på dansk, der passer til bestemte telefoner i Huaweis portefølje. Det foregår ved, at andre producenter af accessories får godkendt deres produkter og derefter må sætte et mærke med Made for Huawei i deres produkter. Tanken med dette Made for Huawei-stempel er, at få tilbehørsproducenterne til at oppe sig og lave tilbehør af særlig høj kvalitet og derfor give køberne mulighed for at vælge tilbehør af høj kvalitet, så de får den bedst mulige oplevelse med både mobilen og tilbehøret.
Dette ikke kun for at give tilbehørsproducenterne en hjælpende hånd med at øge salget, men også for netop at brugerne får indtryk af, at de får dette stykke tilbehør af høj kvalitet netop fordi de har en Huawei-mobil.
Første Made for Huawei-produkt: USB Type C-kabel
Første produkt i serien skulle være et kabel med USB Type-C i den ene ende og HDMI i den anden og være til Mate 10. Men der kommer sikkert flere andre typer tilbehør til siden hen.
Kablet er allerede lanceret i Kina, men Huawei har faktisk ikke meldt noget ud endnu.
Kan tage penge for Made for-konceptet
Som nævnt har flere andre producenter allerede gjort noget lignende, herunder Apple, Google, Samsung og Xiaomi og Huawei vil som den største kinesiske producent selvfølgelig ikke sakke bagud i forhold til konkurrenterne. Det kan i sidste ende også betyde mere indtjening for mobilproducenten. I hvert fald, hvis man gør som Apple og tager penge for at certificere produkter, og det kan Huawei jo også vælge at gøre.
For forbrugeren kan det være en guideline. Er der et produkt uden Made for Huawei på, vil man måske tænke sig om en ekstra gang, inden man købe det.
Vi ved endnu ikke, om Made for Huawei-tilbehøret også kommer ud på andre markeder end det kinesiske, men mon ikke – Huaweis ambitioner på mobilfronten er i hvert fald enorme.
huaweihuawei made fortilbehør